
ACTA SEDIS 


COMMENTARIUM OFFICIALE 


ACTA PII PP. XI 


EPISTOLA APOSTOLICA 


4D EMUM P. D. CAIETANUM BISLETI 8. R. E. CARDINALEM PROTODIACONUM 
PRAEFECTUM SACRI CONSILII SEMINARIIS ET STUDIORUM UNIVERSITATIBUS 
CURANDIS: DB SEMINARIIS ET DE STUDIIS CLERICORUM. 


PIUS PP. XI 
DILECTE FILI NOSTER 
SALUTEM ET APOSTOLICAM BENEDICTIONEM 


Officiorum omnium sanctissimorum, quaecumque Apo- 
stolici muneris amplitudo complectitur, nullum sane nec 
maius est nec patet latius, quam curare et efficere ut Ec- 
clesiae ad divina sua munia obeunda bonorum ministrorum 
satis magna copia suppetat. Id enim est eiusmodi, quod Ec- 
clesiae et dignitatem et efficientiam et vitam ipsam coniun- 
ctam habet ; quodque ad salutem humani generis tam in- 
terest quam quod maxime : siquidem quae mundo parta sunt. 
a Iesu Christo Redemptore immensa beneficia, ea non cum 
hominibus nisi per « ministros Christi et dispensatores my- 
steriorum Dei » communicantur. Iam vero ex hac beati Petri 
Cathedra, in qua nullo merito Nostro divinitus collocati su- 
mus, circumspicientibus Nobis eum, qui proximis Nostris 
curis demandatus est, orbem catholicum, existimare licet ex 

Acta, vol. XIV, n. 13, — 7-8-9232. 33 

una parte quae et quam magnae sint animarum necessitates, 
ex altera autem quam non eis plurifariam clerus, pro sua 
praesertim paucitate, sufficiat : difficultatesque ad eum rite 
supplendum, quae iam gravissimae aderant, quanto factae 
sint recentis belli damnis iacturisque graviores. Quod si 
omnibus, quotquot divinae gloriae alienaeque saluti student, 
longeque ante alios sacris Pastoribus, permolestum accidat 
oportet, facile intelligitur Nos, cum omnium Ecclesiarum 
curam sustineamus, multo vehementius quam ceteros, eam 
ipsam ob causam anxios esse atque sqllicitos. Itaque in exor- 
dio Pontificatus maximi nihil Nobis est antiquius, quam sin- 
gulare quoddam studium ad rem tanti momenti conferre : 
praecipueque advocatam adhibere operam istius Urbani 
Consilii cuius est educationem doctrinamque sacrae iuven- 
tutis universae moderari. Novimus enim multa iam a deces- 
soribus Nostris eodem Consilio, ut instrumento, usis perop- 
portune esse praescripta, quae Nos et valde probamus omnia 
et Nostrae auctoritatis suffragio confirmamus : verum non- 
nulla ex iis sunt, quae omnino volumus eo vel impensius ur- 
geri, tamquam sancto proposito maxime conducibilia. Qua- 
propter ad te, dilecte fili Noster, eiusdem sacri Consilii 
praefectum, has damus litteras, ut quemadmodum huius No- 
strae tantae sollicitudinis in primis es particeps, ita ad ea 
significanda quae eamdem levare possunt, te ipso interprete 
utamur. 


Principio, quoniam sacri ordinis Ecclesiaeque rationes 
artissime, uti diximus, inter se cohaerent, non est dubitan- 
dum quin omni tempore satis hominum a Deo ad sacerdotium 
destinetur ; alioquin necessaria in re Deus unquam deesset 
Ecclesiae suae, quod nefas est dicere. 

Quamquam hac ipsa in re, aeque ac in ceteris quae ad 
communem animarum salutem opus sunt, ea divinae provi- 
dentiae lex valet, ut communes preces amplissimum locum 
habeant ad impetrandum. Apertum enim notumque omni- 

bus est illud: Messis guidem multa, operarii autem pauct. 
Rogate ergo Dominum messis, ut mittat operarios in messem 
suam. * Quoniam igitur huic officio optimus quisque satisfa- 
cere, Ecclesia praeeunte, consuevit, iam ut candidatorum ad 
sacra humerus accrescat, in primis servari cupimus opta- 
musque quod in iuris canonici Codice ita praescriptum est : 
Dent operam sacerdotes, praesertim parochi, ut pueros, qui 
indicia praebeant ecclesiasticae vocationis, peculiaribus 
curis a saeculi contagtis arceant, ad pietatem informent, 
primis litterarum studiis imbuant divinaeque in eis voca- 
tionis germen foveant * Qui quidem, ubi maturum tempus 
esse iudicaverint, suos alumnos studebunt sacro alicui 
Seminario tradere in disciplinam, ut in eis quod ipsi in- 
choaverint, rite perficiatur. Quod si huic rei tenuitas ado- 
lescentulorum fuerit impedimento, nec sacerdotes sumptus 
suppeditare ipsi possint, bonorum animos excitent ad suc- 
currendum, proposita rei tum sanctitate, tum etiam incredi- 
bili utilitate. Quo loco facere non possumus quin rogemus 
omnes,quicumque Ecclesiam diligunt, ut illud « Opus voca- 
tionum ecclesiasticarum » quod, pueris spei bonae et domi 
et apud parochos et intra Seminariorum septa sedulo adiu- 
vandis, salubriter institutum est, omni foveant studio atque 
promoveant. 

Illud enimvero maximae Nobis est curae, modisque 
omnibus efficiendum est, quod decessores Nostri Leo XIII 
et Pius X saepius praeceperunt, ut sacra Seminaria, nisi ad 
eam rem, cuius causé condita sunt, ne adhibeantur, id est 
ad sacrorum administros, ut oportet, instituendos. Quare non 
modo in eis locus esse non debet pueris vel adolescentulis, 
qui nullam ad sacerdotium praeferant propensionem volun- 
tatis, — horum enim consuetudo clericis mirum quantum 
obest — sed etiam cum pietatis exercitationes, tum ratio stu- 
diorum, tum ipsum gubernationis genus huc omnino spe- 


1 Matta. IX, 37, 38. 
Can. 1353. 

ctent oportet, ut ad perfunctionem divini muneris accommo- 
date alumnorum animi praeparentur. Haec esto Seminario- 
rum omnium, nullo excepto, sanctissima lex; cui quidem si re- 
ligiosius usque adhuc obtemperatum esset, tanta fere ubique 
non esset paucitas sacerdotum. Nam hoc est in proclivi, quae 
non congruenter suae propriae naturae regantur Seminaria, 
ea suum quidem retinere nomen, re autem vera societati 
civili multum prodesse posse, at sacro drdini vix aliquid aut 
omnino nihil proficere. 

Iam quomodo constituta esse oporteat Seminaria ut ido- 
nea exsistant sacerdotibus educandis, qui et a pietate et a 
doctrina bene instructi sint, non est Nobis in animo hic ex- 
plicare : dumtaxat nonnulla sunt, quae praecipue, ut maximi 
momenti et ponderis, cupimus, dilecte fili Noster, universos 
sacrorum Antistites diligenter attendere. 

Primum est de linguae latinae studio in litterariis cle- 
ricorum ludis omni cura fovendo atque provehendo, quam 
linguam scientia et usu habere perceptam, non tam humani- 
tatis et litterarum, quam religionis interest. Etenim Ecclesia, 
ut quae et nationes omnes complexu suo contineat, et usque 
ad consummationem saeculorum sit permansura, et prorsus 
a sui gubernatione vulgus arceat, sermonem suapte natura 
requirit universalem, immutabilem, non vulgarem. Huius- 
modi cum sit sermo latinus, divinitus provisum est ut is mi- 
rifico esset usui Ecclesiae docenti, idemque Christifidelibus 
doctioribus ex omni gente magnum ministraret vinculum 
unitatis; iis dando scilicet non solum unde, vel locorum in- 
tervallo disiuncti vel in unum locum congregati, facile inter 
se sensa mentis et consilia conferrent, sed etiam, quod maius 
est, unde, quae Ecclesiae matris sunt, altius cognoscerent 
et cum Ecclesiae capite artius cohaererent. Utraque de 
causa, ut cetera omittamus, liquet clerum, ante alios, latinae 
linguae perstudiosum esse oportere; neque enim hic laudes 
persequimur, quibus hoc commendatur loquendi genus, pres- 
sum, locuples, numerosum, maiestatis plenum et dignitatis 

quod mire dixeris comparatum ad serviendum Romani Pon- 
tificatus gloriae, ad quem ipsa Imperii sedes tamquam here- 
ditate pervenerit. Quod si in quopiam homine laico, qui qui- 
dem sit tinctus litteris, latinae linguae, quam dicere catho- 
licam vere possumus, ignoratio quemdam amoris erga Ec- 
clesiam languorem indicat, quanto magis omnes clericos, 
quotquot sunt, decet eiusdem linguae satis gnaros esse atque 
peritos ! Horum profecto est latinitatem tanto tueri constan- 
tius, quanto a sapientiae catholicae adversariis qui saec. xvI 
Europae in una Fidei doctrina consensionem labefactarunt, 
acrius eam norunt oppugnatam. Quare - quod ipsum in iure 
canonico cautum est - * in litterarum ludis, ubi spes sacri 
ordinis adolescunt, accuratissime sermone latino volumus 
alumnos institui, hanc etiam ob causam, ne deinde, cum ad 
maiores disciplinas accesserint, quae latine utique et tra- 
dendae et percipiendae sunt, fiat, ut prae sermonis inscitia 
plenam doctrinarum intelligentiam assequi non possint, ne- 
dum se exercere scholasticis illis disputationibus, quibus 
egregie iuvenum acuuntur ingenia ad defensionem veritatis. 
Ita iam non continget, quod saepius dolemus fieri, ut nostri 


clerici sacerdotesque, cum haud satis operae litterarum lati- 


narum studio dederint, neglectis Patrum Doctorumque Ec- 
clesiae copiosis voluminibus, quibus Fidei dogmata exhi- 
bentur cum dilucide proposita tum invicte defensa, idoneam 


sibi doctrinae copiam a recentioribus petant auctoribus, in | 


quibus fere non modo perspicuum dicendi genus et accurata 
disserendi ratio solet, sed fidelis etiam dogmatum interpre- 
tatio desiderari. Quae igitur Paulus Timotheum admonuit : 
Formam habe sanorum verborum’ ... Depositum custodi, de- 
vitans profanas vocum novitates, oppositiones falsi nomi- 
mis scientiae, quam quidam promittentes circa fidem exci- 
derunt, * haec, si unquam alias, his praesertim temporibus 


! Cod. I. C., can. 1364. 
2 Il Tim., 1, 13. 
8] Tim., v1, 20, 21. 

valent, cum varias errorum fallacias, scientiae nomine spe- 
cieque obtectas, nimis multi usque quaque venditare consue- 
verunt. Has autem quis detegere possit ac redarguere, nisi 
Fidei dogmatum probe sensum teneat vimque verborum qui- 
bus solemniter sunt expressa, denique nisi ipsum, quo Ec- 
clesia utitur, sermonem calleat ? 

Alterum in quo singularem Episcoporum vigilantiam 
requirimus, ad altiora adolescentis cleri studia pertinet. 
Omnino quae hac de re sunt in iure canonico providentis- 
sime statuta, ' ea sancte inviolateque observari debent, si 
quidem consilium est sacerdotum parare copiam, qui tantae 
magnitudini muneris impares non sint. Confecto igitur lit- 
terarum curriculo, nostri alumni, ut sacrae Theologiae 
aptam praeparationem adhibeant, minimum biennio dili- 
gentissime in Philosophiae studio versentur. Scholasticam 
intelligimus Philosophiam, a sanctis Patribus Scholaeque 
Doctoribus quadam laborum continuatione naviter expoli- 
tam, ac denique opera et ingenio Thomae Aquinatis ad sum- 
perfectionis gradum adductam, quam quidem decessor 
Noster illustris Leo XIII « Fidei propugnaculum ac veluti 
firmum Religionis munimentum » * appellare non dubitavit. 
Profecto ipsius Leonis magna laus est Philosophiam Chri- 
stianam, excitato Doctoris Angelici amore cultuque, instau- 
rasse : atque etiam sic iudicamus, omnium rerum, quas in 
diuturno Pontificatu pro Ecclesia et pro societate civili uti- 
lissime gesserit, hoc adeo fuisse caput, ut si cetera non ades- 
sent, haec una res satis esset ad tanti Pontificis nomen im- 
mortalitati commendandum. Itaque in primis sibi curae 
habeant magistri Philosophiae in hac disciplina clericis tra- 
denda non solum rationem seu methodum, verum etiam do- 
ctrinam et principia sequi sancti Thomae : idque eo faciant 
vel studiosius, quod sciunt nullum Ecclesiae Doctorem mo- 


1 Cod. I. C., can. 1365 et 1366. 
? Litt. Enc. Aeterni Patris. 

dernistis ceterisque fidei catholicae hostibus ita esse terrori 
ac formidini, ut Aquinatem. 

Quod autem de Philosophia dicimus, idem est de sacrae 
Theologiae disciplina intelligendum. Nam, ut Sixti V ver- 
bis utamur : « Huius quidem tam salutaris scientiae cogni- 
« tio et exercitatio, quae ab uberrimis divinarum Littera- 
«rum, Summorum Pontificum, Sanctorum Patrum et Con- 
« ciliorum fontibus dimanat, certe semper maximum Eccle- 
« siae adiumentum afferre potuit, sive ad Scripturas ipsas 
« vere et sane intelligendas et interpretandas, sive ad Patres 
« securius et utilius perlegendos et explicandos, sive ad va- 
« Tios errores et haereses detegendas et refellendas ; his vero 
« novissimis diebus, quibus iam advenerunt tempora illa 
« periculosa ab Apostolo descripta, et homines blasphemi, 
« superbi et seductores proficiunt in peius, errantes et alios 
«in errorem mittentes, sane catholicae Fidei dogmatibus 
«confirmandis et haeresibus confutandis pernecessaria 
« est ». ’ Etenim id quod efficit ut hoc disciplinae genus vim 
scientiae veri nominis habeat, in eoque — ut desideratissimus 
decessor Noster praeclare ait * — « plena sit, quantum per 
humanam rationem licet, explicatio invictaque defensio tra- 
ditae divinitus veritatis », nihil est aliud nisi Philosophia 
Scholastica, duce et magistro Aquinate, in usum ipsius sa- 
crae disciplinae conversa. Hinc « apta illa et inter se nexa 
«rerum et causarum cohaerentia, ille ordo et dispositio 
« tamquam militum in pugnando instructio, illee dilucidae 
« definitiones et distinctiones, illa argumentorum firmitas 
« et acutissimae disputationes, quibus lux a tenebris, verum 
«a falso distinguitur, haereticorum mendacia, multis prae- 
« stigiis et fallaciis involuta, tamquam veste detracta, pa- 
« tefiunt et denudantur ». * Consequens est, non bene sacrae 
iuventuti consulere, qui omnem de Theologia institutionem, 


‘ Bulla Triumphantis, an. 1588. 
? Benepictvs XV, Motu proprio De Romana Sancti Thomae Academia, an. 1914. 


3 Sixtus V, l. c. 

scholastica ratione neglecta, ad positivam methodum, ut 
dicitur, exigendam putent; multoque minus eos officio suo 
satisfacere, qui huius doctrinae magisterium non aliter 
exerceant, nisi ordinem seriemque dogmatum atque haere- 
sum doctis disquisitionibus exsequendo. Illa enim positiva 
methodus necessario quidem scholasticae adiungenda est, 
sed sola non sufficit ; cum bene comparari nostros oporteat 
ad Fidei veritatem non modo convincendam, sed illustran- 
dam etiam ac defendendam ; Fidei autem dogmata contra- 
riosque errores ex ordine temporum recensere, ecclesiasti- 
cae quidem historiae est, non vero munus Theologiae. 

Tertio loco, quod ad clericorum studia pertinet, qui, pro 
conscientia officii, ea moderetur, non is profecto praescriptio- 
nes iuris canonici negliget de Theologia pastorali: * imo 
plurimum tribuet huic disciplinae, qua quidem proxime 
animarum quaeritur salus. Nec vero dumtaxat, quam sancte 
sint divina tractanda, praecipiet ; sed praeterea quemadmo- 
dum sint maiore semper cum fructu hominibus applicanda. 
In quo ei erit temporum habenda ratio diligentissime. Multa 
enim in populi christiani mores rerum cursus induxit, pa- 
trum nostrorum inaudita temporibus: quae pernovisse 
hodie sacerdotem oportet, ut nova novis remedia malis in 
Iesu Christi virtute reperiat, et salutarem Religionis vim in 
omnes venas afferat humanae societatis. 

Denique scito, dilecte Fili Noster, admodum cordi No- 
bis illud esse quod pariter in iuris canonici Codice statui-~ 
tur : Si constitui Seminarium dioecesanum nequeat, aut in 
constituto Seminario conveniens institutio, praesertim in 
philosophicis ac theologicis disciplinis, desideretur, Episco- 
pus alumnos in alienum Seminarium mittat, nisi Semina- 
_ rium interdioecesanum vel regionale, auctoritate apostolica, 
constitutum fuerit.* In quo quidem optandum est ut Epi- 
scopi, quorum id refert, Apostolicae Sedis providentiam ae- 


! Cod. I. C., can. 1365 § 3. 
* Can. 1354 § 3. 

stiment eique libentibus animis suffragentur. Quam multi 
enim sunt, qui vel moderatorum praeceptorumque inopia, 
vel fortunarum angustiis, vel alia de causa nequeunt adole- 
scentes clericos, si quos habent maioribus studiis maturos, 
apud se curare, ut dignum est, instituendos? lis igitur, ut 
possent permagno sui muneris officio fungi, opportune haec 
Apostolica Sedes opitulata est, conditis, maxime per Italiam, 
in singularum regionum commodum, nonnullis Seminariis, 
lisque praesidum doctorumque nobilitate florentibus, unde 
sacerdotes exsisterent ad omne opus bonum instructi, para- 
tique se devovere totos Dei gloriae animarumque saluti. 
Nos equidem id instituti genus, in quo sapientia aeque ac 
munificentia decessorum Nostrorum Pii X et Benedicti XV 
spectata est, cum sartum et tectum conservare volumus, tum 
etiam, quantum est in Nobis, omni ope in maius provehere. - 
At vero par est et consentaneum, sacrorum quoque Anti- 
stites, qui eius sint regionis, cuius gratia Seminarium huius- 
modi sit excitatum, debere omnes eidem pro virili parte 
prospicere. Quos quidem rogamus, ne inviti id faciant, quod 
non solum communis ab eis, sed propriae etiam ipsorum uti- 
litatis ratio postulat. Etenim si reputaverint - quod res est - 
suam cuiusque causam hic agi, et Seminarium interdioece- 
‘sanum vel regionale suarum cuique dioecesium Seminarii 
maioris instar esse, in quo ipsi eadem iura eademque officia 
singuli habeant, nihil sane, quod intelligant a se in eius bo- 
num conferri posse, unquam recusabunt. 


Haec habuimus, dilecte Fili Noster, ad te de clericorum 
institutione scribere. Iam istius, cui praees, Urbani Consilii 
erit curare, ut tum in sacris Seminariis Collegiisque cle- 
ricorum, tum in magnis Lyceis et facultatibus seu docto- 
rum ordinibus, quicumque eidem Consilio subiecti sunt, 
ea diligenter ubique ad effectum adducantur. Eadem ipsa 
igitur, ex auctoritate Nostra, omnibus, quorum interest, tu 
significabis. Deprecante autem Virgine beatissima, Eius 


458 Acta Apostolicae Sedis - Commentarium O ffciale 


Matre qui est Sacerdos in aeternum, confidimus rem magno 
cum emolumento sacri ordinis, Dei miserentis gratia, suc- 
cessuram. 

Auspicem interea divinorum munerum ac peculiaris 
Nostrae benevolentiae testem, apostolicam benedictionem 
tibi, dilecte Fili Noster, amantissime impertimus. 

Datum Romae apud Sanctum Petrum die 1 mensis au- 
gusti, anno Mcmxxtl, Pontificatus Nostri primo. 


PIUS PP. XI 

ACTA SS, CONGREGATIONUM 
SACRA CONGREGATIO CONSISTORIALIS 


PROVISIO ECCLESIARUM 


Ssthus Dfius Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 


23 iunii 1922. — Titulari archiepiscopali Ecclesiae Cabasitanae 
praefecit R. P. D. Honoratum Halle, hactenus Episcopum titularem Per- 
gamensem. 


6 iulii. — Cathedrali Ecclesiae Manizalensi, R. D. Tiberium Salazar, 
parochum loci vulgo « Sonson » in archidioecesi Medellinensi. 

21 iuliit. — Titulari episcopali Ecclesiae Modrensi, R. P. D. Stepha- 
num Rojas, hactenus Episcopum Garzonensem. 

2 augusti. — Titulari archiepiscopali Ecclesiae Gangrensi,R. P. Adria- 
num Smets, Delegatum Apostolicum in Perside. 


SACRA CONGREGATIO CONCILI 


BARULEN. 


COLLATIONIS CANONICATUUM 


12 novembris 1921 et 10 iunit 1922 


Species racts. — Antiqua S. Mariae maioris collegiata, in urbe Baru- 
lensi, vulgo Barletta, erecta, tribus dignitatibus, idest archipresbyteratu 
et duobus cantoratibus, constabat, una cum 30 portionibus seu officiis. 
Clemens XII, Bulla In suprema, die 29 iunii 1731, reservata ut antea 
S. Sedi collatione earumdem trium dignitatum, ceteras 30 portiones seu 
officia in totidem canonicatus erexit, quorum collationem ipsi Capitulo 
concessit quoties Apostolicae reservationes et affectiones non obstarent. 

Verum Cappellanus maior regiae Camerae S. Clarae, Neapoli, 
quadam sententia diei 9 decembris 1786, collegiatam S. Mariae maioris 
et eius Capitulum declaravit regii patronatus, ideoque ius eligendi et 
nominandi archipresbyterum aliosque capitulares regi utriusque Sici- 
liae attribuit. Quum vero Capitulum collegiale S. Mariae maioris suas 
hac de re querelas movisset regi Ferdinando, hic, rescripto diei 17 apri- 
lis 1790, reservata sibi archipresbyteratus collatione, idem Capitulum 
redintegrandum iussit in possessione eligendi more solito capitulares, 
eosque sibi praesentandi pro regia approbatione et confirmatione. 

Dein Pius [X, Bulla Imperscrutabili diei 21 aprilis 1860, memoratam 
S. Mariae maioris Collegiatam in cathedralem aeque principaliter metro- 
politanae Tranensi unitam erexit, eamque componi statuit 4 dignitatibus 
(i. e. archipresbyteratu, archidiaconatu, primiceriatu et thesaurariatu), 
necnon 20 canonicis ac 12 beneficiatis, simulque, S. Sedi reservata primae 
dignitatis seu archipresbyteratus collatione, pro aliorum canonicatuum 
provisione Archiepiscopo pro tempore Barulensi facultatem indulsit « tres 
« digniores ecclesiasticos viros ex universo clero Barulen. laudato utrius- 
« que Siciliae Regi eiusque legitimis successoribus praesentandi ut ex 
« iis tribus unum nominet, qui ab eodem Archiepiscopo vel per se vel per 
« alium ... canonicam institutionem recipiat; quoad vero cetera beneticia, 
« eadem iuxta solitum conferantur nihilque innovetur », Quum autem in 
huius Bullae exsecutionem nonnullae exortae fuerint controversiae ,.ae- 
sertim circa canonicatuum provisionem, Archiepiscopum inter et Capi- 
tulum Barulense quaedam inita fuit conventio ab eodem Pontifice Brevi 
diei 22 augusti 1874 approbata, vi cuius, excepta prima archipresbyteratus 
dignitate S. Sedi reservata, « idem Capitulum nominare seu proponere 
« pergat legitimo recognito Regi, in quem Sedes Apostolica rite trans- 
« lata privilegia huiusmodi agnoverit, idoneam ecclesiasticam personam 
« ex universo Barulensi clero, habita quoad ipsi marianae ecclesiae addi- 
« ctos ratione servitii a statutis et consuetudinibus capitularibus prae- 
« scripti et facta etiam facultate extraneum a civitate virum deligendi, 
« quatenus id in utilitatem et decus ecclesiae cessurum fore in Domino 
« iudicaverit. At vero nominatio quaelibet huiusmodi nullius roboris 
« remanere debeat nec ullum sortiri valeat effectum donec approbatio 
« accesserit Barulensis Ordinarii, cui iudicilum de nominati idoneitate 
« plene reservatum existat ita ut approbatione huiusmodi denegata ad 
‘« alias successive nominationes huiusmodi Capitilum et canonici prae- 
« fati procedere teneantur. [nstitutio autem personae sic propositae ac 
« nominatae semper et libere ad ipsum Barulen. Ordinarium spectet 
«et pertineat et ab eodem sive per se sive per alium virum in eccle- 


| 

«siastica dignitate constitutum ac ab eo rite delegandum concedi 
« debeant... ». 

Haec praxis nominandi canonicos Barulenses hucusque servata 
est, nisi quod, quum ob leges eversivas numerus capitularium ad 6 bene- 
ficiatos et ad 12 canonicos civiliter recognitos, 5 computatis dignita- 
tibus, redactus sit, anno 1917 adiuncti fuerunt sola Ordinarii auctoritate 
tres canonici statutarii qui non secus ac ceteri canonici iisdem iuribus 
fruuntur ac oneribus tenentur. Et quoniam idem Capitulum, iuxta sta- 
tuta, art. 29, « ha la cura abituale delle anime, nomina a vita per la 
« cura attuale quattro canonici de gremio Capituli col titolo di canonici 
« coadiutori curati per la Cattedrale e le altre tre Vicarie. La nomina 
« di detti canonci coadiutori non @ valida se non viene approvata dal- 
« POrdinario, e per le tre Vicarie sara fatta possibilmente nella persona 
« dei canonici statutari ». | 

Hae 4 coadiutoriae curatae, nempe Cathedralis, S. Sepulcri, S. Ma- 
riae a Victoria et S. Familiae, nuper a civili auctoritate tamquam verae 
paroeciae recognitae sunt; Capitulum vero deliberatione diei 25 octo- 
bris 1920 renunciavit favore Ordinarii cuicumque iuri, si quod haberet, 
praesentandi seu nominandi tres canonicos statutarios, in vicarios seu 
parocbos trium ecclesiarum S. Sepulcri, S. Mariae a Victoria et S. Fa- 
miliae deputandos. Et hodiernus Ordinarius Barulensis ab hac S. C. 
inter alia petiit et die 1 febr. 1921 obtinuit « che il parroco della Cat- 
« tedrale sia un canonico riconosciuto dallo Stato, e che gli altri tre 
« parroci siano canonici statutari con uguali diritti di quelli riconosciuti 
« dallo Stato...; che i 4 parroci siano canonici perché parroci, onde se 


«per qualsiasi ragione cessassero di essere parroci, cesserebbero di 


« essere canonici... ». 

Hisce generatim praeiactis, ad hodiernam quaestionem pressius 
quod attinet, addendum est quod Administrator apostolicus Barulensis 
ut provideret canonicis curatis ecclesiarum Cathedralis et S. Sepulcri, 
mense martio 1920 concursum indixit, cui nomen dederunt quatuor can- 
didati, seu sacerdotes Russo, D’Amato, Spera et De Fidio, qui postremus 
periculi minor evasit. lIamvero idem Administrator quum censuerit cano- 
nicatum statutarium curatum S. Sepulcri esse liberae collationis Ordi- 
narii, illud sacerdoti Russo, utpote digniori in concursu recognito, statim 
contulit, et reliquit Capitulo facultatem eligendi canonicum curatum 
Cathedralis inter alios duos candidatos approbatos seu inter D’Amato 
et Spera praetermisso sacerdote De Fidio. Capitulum praetulit sacer- 
dotem Spera, eumque die 25 maii 1920 nominavit ad canonicatum qui 
vacaverat die 29 decembris 1918 ob promotionem canonici Pastore ad 


| 
| 

quartam thesaurariatus dignitatem, dum officium curati seu parochi 
Cathedralis vacavit dumtaxat a die 5 maii 1919 propter obitum sacer- 
dotis Musti, qui erat simul archidiaconus seu secunda dignitas et paro- 
chus Cathedralis. Sacerdos Spera obtinuit quidem regium decretum nomi- 
nationis in canonicum curatum Cathedralis, sed nondum est consequutus 
eius canonicam institutionem et possessionem. 

Pariter Capitulum Barulense, ut alterum approbatum seu sacer- 
dotem D’Amato praemio remuneraretur propter decennale praestitum 
servitium cooperatoris paroecialis in ipsa Cathedrali, eadem ut supra 
die 25 maii 1920, plenis suffragiis 10 eidem pollicitus est nominationem 
canonicatus primo vacaturi. Vacato autem die 14 augusti 1920 canoni- 
catus per promotionem sacerdotis Scuro ad secundam archidiaconatus 
dignitatem, post biduum habitus fuit capitularis conventus, in quo 
sacerdos D’Amato in canonicum electus fuit atque Ordinario pro appro- 
batione praesentatus. Quamvis enim ipse ex novem canonicis praesen- 
tibus nonnisi quatuor suffragia reportaverit, tamen quintus canonicus 
schedulam vacuam deposuit et alii quatuor a voto sese abstinuerunt, ea 
tantum de causa quod contenderent ad provisionem eiusdem canoni- 
catus deveniendum non esse nisi prius aliis Capituli quaestionibus 
solutis. 

Verum sacerdos De Fidio, qui in concursu reiectus fuerat, prius 
seu die 23 augusti 1920 electionem sacerdotis D’Amato in canonicum, 
et dein die 2 insequentis septembris nominationem sacerdotis Spera in 
canonicum parochum Cathedralis Barulensis apud S. Sedem ut nullas 
denunciavit. 


Syyopsis pisceptatTionis. - I. Nullitatem nominationis canonici 
D’Amato ipse praesertim repetit ex defectu maioritatis suffragiorum, eo 
quod in postrema votatione capitulari diei 16 augusti 1920 super 9 capi- 
tularibus idem candidatus dumtaxat 4 vota sibi faventia reportavit. Ex 
adverso patronus Capituli contendit illa 4 vota a sac. D’Amato reportata 
unanimitatem in casu praeseferre, quia iuxta canonem 101 Codicis I. C. 
in votis computandis, « demptis votis nullis », ratio habenda tantum est 
eorum « qui suffragium ferunt », seu votantium non autem praesen- 
tium, sicut decernunt etiam Statuta capitularia, artic. 87: « Non avra 
« valore quella votazione o deliberazione, la quale non abbia ottenuto 
« il suffragio di meta pid uno dei votanti ». 

Nullitatem vero nominationis canonici parochi Spera desumit idem 
De Fidio ex eo quod, ob negligentiam Capituli et Ordinarii, collatio 
eiusdem canonicatus devoluta est ad S. Sedem. Dum enim vacatio 

canonicatus de quo agitur incepit a die 22 decembris 1918, eius provisio 
per electionem sacerdotis Spera nonnisi die 16 augusti 1920 effecta est. 
E contrario procurator Capituli sustinet tempus utile 4 mensium, quum 
in casu agatur de canonicatu curam animarum habente, ex canone 1457 
a die tantum concursus computandum esse. Iamvero concursus habitus 
fuit die 32 martii 1920, nominatio vero sacerdotis Spera in canonicum 
curatum die 28 aprilis successivi facta fuit. 

Verius quoad hance canonici curati Spera electionem cum distin- 
ctione respondendum videretur, quum in casu officium parochi non sit 
perpetuo adnexum uni canonicatui, quemadmodum constat ex statutis 
capitularibus et ex facto quod ultimo defunctus canonicus archidiaconus 
officio quoque parochi fungebatur. Hine quum Capitulo Barulensi tam- 
quam parocho habituali in vim canonis 471 § 2 competat ius praesen- 
tandi actualem vicarium cathedralis, iuxta tenorem canonis 161 trime- 
stre utile decurrere incepit a die concursus iuxta citatum canonem 1457, 
ac proinde valida dicenda videtur deputatio sacerdotis Spera ad officium 
parochi Cathedralis infra dictum tempus facta. At collatio canonicatus 
in casu, quippe qui per se non habeat adnexam curam animarum, 
ideoque concursum non importet, vi canonis 1432 § 3 ad S. Sedem 
devoluta esse videtur. Siquidem Capitulum Barulense ex supposito iure- 
patronatus sibi competente nominare omisit canonicum intra quadri- 
mestre ad tramitem canonis 1456, et etiam Ordinarius iure devolutionis 
intra sequens semestre iuxta praescriptum canonis 1458 canonicatum 
ipsum libere conferre neglexit. 

II. Verum gravior eaque elegantior quaestio promota est ex officio 
circa ipsum ius nominandi seu praesentandi canonicos in Capitulo cathe- 
drali Barulensi, utrum nempe hoc ius seu privilegium adhuc vigeat post 
Codicis I. C. promulgationem, an e contrario ei derogatum sit can. 403 
ita se habente: « Exceptis dignitatibus, ad Episcopum pertinet, audito — 
Capitulo, conferre omnia et singula beneficia ac canonicatus in ecclesiis 
tum cathedralibus tum collegialibus, reprobata quavis contraria consue- 
tudine et revocato quolibet contrario privilegio, sed firma contraria fun- 
dationis lege et praescripto canonis 1435 ». 

Capituli patronus defensione typis edita totis viribus dimicat pro’ 
huius iuris seu privilegii tuitione eiusque etiam in praesens existentia. 
Praemisso enim quod iuxta canonem 4 « iura aliis quaesita itemque 
privilegia atque indulta quae ab Apostolica Sede... concessa in usu 
adhuc sunt nec revocata, integra manent, nisi huius Codicis canonibus 
expresse revocentur », contendit ius nominandi seu praesentandi cano- 
nicos in casu revocatum non fuisse vi citati canonis 403, qui iuxta 

ipsum « revoca (eccettuato il caso della legge di fondazione) il privilegio 
« che altri, fuori dell’Ordinario, abbia di conferire i canonicati, laddove 
«nel caso non si tratta della collazione ma del diritto e privilegio di 
«nominare e proporre all’Ordinario i nuovi canonici ». Contrariam 
autem interpretationem, quam extensivam et impropriam vocat, excludi 
asserit sive a canone 19 quando agitur de iuribus legitime quaesitis, 
sive etiam a canone 18 vi cuius « leges ecclesiasticae interpretandae 
sunt secundum propriam verborum significationem in textu et contextu 
consideratam ». 

Quum praeterea iuxta citatum canonem 18 «si lex dubia et obscura 
manserit, ad locos Codicis parallelos, si qui sint, ad legis finem... et 
ad mentem legislatoris est recurrendum », patrocinator ad can. 1455, 
2393 et praesertim 1471 provocat tamquam ad locos parallelos. Et impri- 
mis quoniam iuxta ipsum canon 1455 adhuc recognoscit ius aut pri- 
vilegium praesentandi, nulla ratio suppetere ait cur hoc ius denegetur 
Capitulo Barulensi quod, teste ipso Pio IX in citato Brevi anni 1874, 
«a saeculis veluti compatronum iure fruebatur praesentandi seu pro- 
« ponendi legitimo regi idoneam personam, subinde ab archipresbytero 
« mariano, iure proprio, inscio etiam Ordinario, instituendam ». Addit 
praeterea canonem 2393 expresse admittere ius eligendi, praesentandi 
‘et nominandi, idque distinguere a collatione vel a iure conferendi his 
verbis: « omnes qui iure eligendi, praesentandi vel nominandi legitime 
fruuntur, si neglecta auctoritate illius cui confirmatio vel institutio com- 
petit, officium, beneficium aut dignitatem ecclesiasticam conferre prae- 
sumpserint, suo iure pro ea vice ipso facto privati maneant ». Denique 
in canone 1471 explicite admitti ait privilegium praesentationis veluti 
distinctum a titulo seu lege fundationis, quum ita statuatur: « Si cui 
Sedes Apostolica sive in concordatis sive extra concordata indultum 
concesserit praesentandi ad ecclesiam vacantem vel ad _ beneficium 
vacans, non inde ius patronatus oritur, et privilegium praesentationis 
strictam interpretationem pati oportet ex tenore indulti ». 

Ex adverso retinendum videtur ius nominandi seu praesentandi 
canonicos Capitulo cathedrali Berulensi iam pridem competens, quum 
naturam privilegii induat, a relato canone 403 Codicis fuisse revocatum. 
Per hunc enim canonem in Capitulis saltem cathedralibus et collegia- 
libus videtur conservatum tantum ius nominandi seu praesentandi aut 
ius patronatus, quod a lege fundationis originem duceret, quocumque 
alio titulo sive consuetudinis sive privilegit excluso. 

Etenim verbum conferre seu collatio dicti canonis 403 ex se importat 
collationem liberam beneficiorum non solum ad exclusionem aliorum 

collatorum sed etiam ad exclusionem collationis necessariae, quae a 
lege fundationis singulorum beneficiorum causa m non babeat. Haec vox 
collatio sine addito sumitur in Codice pro collatione libera (salva semper 
fundationis lege), ex. gr. in canone 396 § 1: « collatio dignitatum tum 
in Capitulis cathedralibus tum in collegialibus Sedi Apostolicae reser- 
vatur »; et generatim in canonibus collationem beneficiorum respicien- 
tibus. E contrario Codex quoties indicare intendit collationem benefi- 
ciorum necessariam, nunquam utitur verbo collatione sine addito sed 
constanter verbis institutione canonica, ex gr. canonibus 148, 149, 332, 
1466, 1467, 1468 et ita porro. 

Nec praetereundum quod in canone prostant verba audito Capitulo. 
Haec autem auditio Capituli non solum Episcopis onerosa, sed inutilis 
omnino evaderet si collatio de qua in hoc canone, praeter casum legis 
fundationis, esset etiam necessaria, idest ad praesentationem seu nomi- 
nationem patronorum. 

Praeterea mens legislatoris hac de re non videtur dubia, quum eo 
tendat ut Ecclesia plenam acquirat libertatem in conferendis beneficiis 
praesertim Capitulorum cathedralium (quorum membra ipsum Episcopi 
senatum constituunt) et collegialium. Unica exceptio facta est quoad 
beneficia patronata ex fundatione seu dotatione, ut, quoad possit, integra 
servetur fundatorum voluntas. Urgetur hoc argumentum ex eo quod, 
praecise, ut videtur, ex consideratione huius can. 403, a Commissione pro 
authentica Codicis interpretatione resolutum fuerit primum « optionem 
iam censeri prohibitam etiam ubi viget ea speciali indulto apostolico » 
et postea « hanc prohibitionem intelligendam esse non solum quoad 
dignitates, sed etiam quoad omnes camonicatus ». 

Res clarior evadit si perpendantur dispositiones quae a Codice sta- 
-tuuntur in capite de iurepatronatus. Sane, canone 1448 ius patronatus 
definitur « summa privilegiorum, cum quibusdam oneribus, quae ex 
Ecclesiae concessione competunt fundatoribus catholicis ecclesiae, cap- 
pellae aut beneficii, vel etiam eis qui ab illis causam habent». Heic 
uti patet iuspatronatus tantum recognoscitur fundatoribus beneficiorum 
eorumque successoribus, non autem iis qui illud ex consuetudine vel 
privilegio apostolico aut quovis alio titulo repetunt. Idque ad tramitem 
Concilii Tridentini, cap. 12, sess. 24 de reform.: « Nemo, etiam cuiusvis 
dignitatis ecclesiasticae vel saecularis, quaacumque ratione, nisi ecclesiam, 
beneficium aut capellam de novo fundaverit et construxerit, seu iam | 
erectam, quae tamen sine sufficienti dote fuerit, de suis propriis et patri- 
monialibus boni competenter dotaverit, ius patronatus impetrare aut 
obtinere possit aut debeat ». 

Aeva, vol. XIV, n. 13. — 7-8-0282. 33 

Nec valide opponi posse videtur hanc iuris patronatus definitionem 
potius quam iura patronatus constituta respicere solummodo consti- 
tuenda. Nam praeterquamquod definitiones dantur de rebus prout exi- 
stunt non autem prout existere possunt, de facto ex canone 1450 « nul- 
lum patronatus ius ullo titulo constitui in posterum valide potest », atque 
Episcopi tantum possunt « fundationem beneficii admittere ea adiecta 
conditione ut beneficium prima vice conferatur clerico fundatori vel alii 
clerico a fundatori designato », exclusis proinde in posterum iis qui ab 
ipsis fundateribus causam habent, secus ac dicitur in relata iuris patro- 
natus definitione. 

Nec in contrarium facessere videntur canones 1455, 1°, 2393 et 1471 
a defensore Capituli citati. Nam duo priores canones optime aptantur 
iuribus patronatus ex fundatione, exclusis aliis ex consuetudine vel pri- 
vilegio. Canon vero 1471, praeterquam referri potest ad futura indulta 
peculiari de causa forsan a S. Sede concedenda, intelligendus videtur 
de indultis ex fundatione non autem ex solo privilegio a S. Sede con- 
cessis; nam ius patronatus, uti patet ex relata eius definitione, per se 
iam non inhaeret ipsi fundationi sed est specialis Ecclesiae concessio. 
Exceptio tamen fieri debet quoad indulta patronatus etiam privilegiati 
in concordatis a S. Sede concessa, quia iuxta canonem 3, « Codicis 
-canones initas ab Apostolica Sede cum variis Nationibus conventiones 
nullatenus abrogant aut iis aliquid obrogant; eae idcirco perinde ac in 
praesens vigere pergent, contrariis huius Codicis praescriptionibus minime 
obstantibus ». 

Denique quoad Capitulum Barulense non videtur ambigendum agi 
de iure patronatus ex mero privilegio, quemadmodum nec ipse patro- 
cinator Capituli diffitetur. Aliqua fortasse difficultas oriri posset ex eo 
quod ius nominandi seu praesentandi in casu innitatur conventione inter 
Archiepiscopum et Capitulum Barulenses inita atque a Pio IX Brevi 
Rationabilia anni 1874 firmata. Sed quum conventio ipsa fundetur in 
privilegio iurispatronatus a S. Sede tune concesso et nunc revocato, 
cessante fundamento iuridico concessionis pontificiae, et ipsam conven- 
tionem cessare oportet. Quare, etc. 


Reso.utio. - Porro propositis semel et iterum, in plenariis nempe 
Sacrae Congregationis comitiis diei 12 novembris 1921 et 10 iunii 1922, 
dubiis ex officio ita ut sequitur conceptis: 

I. An post Codicem iuris canonici in Capitulo cathedrali Barulensi 
adhuc vigere dicendum sit ius nominandi seu praesentandi canonicos 
in casu ; 


S. Congregatio Concilit 467 


If. An nominationes sacerdotis D’ Amato in canonicum et sacerdotis 
Spera in canonicum parochum Cathedralis Barulensis sustineantur in 
casu : 

Emi ac Revmi Patres, perpensis omnibus, respondendum censuere: 

Ad I. Negative. 

Ad II. Sanatis defectibus, sacerdotes Spera et D'Amato immittendos 
esse in possessionem respectivi canonicatus, facto verbo cum Ssmo. 

Quas resolutiones Ssthus Difius Noster Pius div. prov. Papa XI, 
referente infrascripto Sacrae Congregationis Secretario, approbare digna- 
tus est. 


I. Mort, Secretarius. 


SACRA CONGREGATIO DE PROPAGANDA FIDE 


I 
PROVISIO ECCLESIAE 


Ssthus Diius Noster decreto S. C. de Prop. Fide, die 21 iunii 1922, 
eathedrali Ecclesiae Mysuriensi praefecit R. P. Mauritium Bernardum 
Despatures, e Seminario Parisiensi ab exteris missionibus. 


II 
NOMINATIONES 


Brevi Apostolico nominatus est: 


28 iunii 1922. — Vicarius Apostolicus de Brazzaville, R. P. Firmi- 
num Guichard, ex Instituto a Spiritu Sancto. 


Eadem Sacra Congregatio, decreto diei 15 iulii 1912, renunciavit ad 
suum beneplacitum R. P. Valentinum Camillum Stappers, O. F. M., 
Praefectum Apostolicum nuper erectae praefecturae de Lulua et Katanga 
centrali. 

SACRA CONGREGATIO RITUUM 


I 
HILDESIEN. 
DUBIA VARIA 


Sacerdos losephus Machers, qui pro dioecesi Hildesiensi Directo- 
rium ecclesiasticum componere debet, de consensu sui Rimi Episcopi, 
sequentia dubia, pro benigna responsione, Sacrorum Rituum Congrega- 
tioni humiliter subiecit; nimirum: 


A) De Festo Patroni principalis eiusque Octava. 


I. Si Missa Patroni principalis vel saltem Evangelium non est deter- 
minatum, licetne diebus infra Octavam necnon in die Octava (secun- 
dum Rubricas novi Missalis ante Commune unius Martyris et ante 
Missas votivas ad diversa positas) aliam Missam vel aliud Evangelium 
ex eodem Communi sumere atque in die Festi, an Missam vel Evange- 
lium pro Festo electum per totam Octavam legere oportet? 

II. Et si affirmative ad primam partem, licetne in casu etiam Le- 
ctiones trium Nocturnorum Officii ad libitum ex Lectionibus diversis 
eiusdem Communis eligere, observata tantum regula, quod Missae et 
Officii Evangelium idem esse debet? 


B) De Feriis Rogationum. 


IIf. In Missa Rogationum, si ad Processionem celebratur in ecclesia, 
ubi etiam Missa de die, sine cantu celebratur, utrum Commemorationes 
speciales fieri debent an non? 


C) De Missis defunctorum. 


IV. Si Missa celebratur pro defuncto nondum sepulto, cum vel sine 
cantu, diebus quibus Missas quotidiauas pro defunctis in cantu resp. 
sine cantu celebrare licet, utrum in omnibus ecclesiis et oratoriis Missa 
pro die obitus cum unica Oratione uti oportet? 

V. Et si affirmative, licetne hanc Missam etiam post sepulturam 
celebrare, si Missa exequialis rationabilem ob causam celebrata non- 
dum est? 

VI. Diebus ut supra liberis licetne plures Missas, de die III, VII, 
XXX, opportuniore post acceptum nuntium, anniversaria, etiam late 
sumpta, celebrare, an unam tantum? 

VII. Missa cantata in anniversariis, quae extra diem obitus ex fun- 
datione celebratur, vel quae pro omnibus defunctis alicuius coetus 
semel quolibet anno habetur, utrum eo tantum casu gaudet privilegio, 
quo certa dies in fundatione vel ex consuetudine coetus est determi- 
nata, an etiam, quo dies ad libitum celebrantis vel coetus eligitur? 


D) De solemnitatibus Festorum Motu proprio Abhinc duos annos 
in Dominicas translatis. 


VIII. Missa de solemnitate, ex’ Decreto generali S. R. C. super 
Motu proprio Abhinc duos annos in Dominicam translata, num a parocho 
pro populo appiicari potest, secundum Additiones et variationes in Ru- 
bricis Missalis, II, n. 11, an non? | 

IX. In dicta Missa, si est de Festo duplici [ classis, num Comme- 
morationes omnes sunt faciendae, quae fierent, si Festum in Dominica 
occurreret (secundum Decretum generale S. R. C. super Motu proprio 
dicto), an illae tantum, quae fiunt in Missa votiva solemni pro re gravi 
et publica simul causa (cfr. Add. et variat., V, 3). 

X. In dicta Missa, de ritu duplici | sive Il classis, num Symbolum 


est dicendum, etiamsi Missa Festi per se Symbolo caret nec Comme- 


moratio Dominicae alteriusque Officii, quod Symbolum requirit, facienda 
est, an omittitur? 

XI. Praefatio in dicta Missa, si Praefatio propria deest ac Missa 
sine Gommemoratione diei celebratur, estne communis? 


E) De Missa in honorem Ssmi Cordis Iesu 
prima Feria VI mensis celebranda. 


XII. Si dicta Feria VI inciderit in die, qua de Festo Christi Domini 
fiat Officium aut Commemoratio aut occurrat Vigilia aut dies infra 
Octavam, quamvis Simplicem, loco Missae de Sstho Corde, num semper 
Missa de Festo aut de Vigilia aut de Octava celebranda est, excepto 
casu, quo occurrat Festum duplex I classis vel Commemoratio Omnium 
Fidelium. Defunctorum? 

XIII. Et si affirmative, num ista Missa admittit Commemorationes 
tantum de duplici secundae classis et de Feria maiore? 

XIV. Si dicta Feria VI inciderit in Festo duplici I classis, quod 
non est Christi Domini, num in Missa loco dictae Missae de Sstho Corde 
alias celebrandae, Oratio de Ssfho Corde sub una conclusione cum prima 
addi potest? (cfr. Add. et variat., Il, 3) et num in casu Commemora- 
tiones praeter supradictas omittuntur? 

XV. Si dicta Feria VI inciderit infra Octavam Pentecostes, in Missa 
de die, loco Missae de Ssmho Corde alias celebrandae, estne dicenda una 
tantum Oratio? 

F) De Evangeliis in fine Missae. 

XVI. Evangelium, quod in certis Festis B. M. V. sumitur de Com- 
muni Festorum B. M. V. estne Evangelium stricte proprium an non? 

XVII. Evangelia, quae dicuntur in Festis Angelorum, S. Pauli Apo- 
stoli, SS. Simonis et [udae Apostolorum, SS. Marci et Lucae Evange- 
listarum, S. Stephani Protomartyris suntne stricte propria? 

XVIII. Evangelium de Octava SS. Petri et Pauli Apostolorum, sub 
die 3 et 4 mensis iulii notatum, estne stricte proprium? Et si affirma- 
tive, rectene sic proceditur: Si die 4 mensis iulii Officium est de Octava, 
in Officio de Festo resp. Dominica, quod die 3 mensis iulii fiet, ultimum 
Evangelium non legitur de Octava, sin autem utraque die Commemo- 
ratio tantum fit de Octava, die priori Evangelium de Octava legitur in 
fine, die vero posteriori non? 


Et Sacra Rituum Congregatio, audito specialis Commissionis suf- 
fragio, omnibus perpensis, propositis dubiis ita respondendum censuit: 

Ad I. Negative ad primam partem, affirmative ad secundam partem. 

Ad II. Quoad Lectiones III Nocturni, provisum in primo. Quoad 
alias Lectiones, affirmative. 

Ad III. Affirmative, nisi Missa lecta de die fuerit Conventualis. 

Ad IV. Affirmative. 

Ad V. Negative. 

Ad VI. Affirmative ad I partem, negative ad II partem. 

Ad VII. Negative ad I partem, affirmative ad II partem. 

Ad VIII. Negative, nisi agatur de Missis comprehensis etiam in novis 
Rubricis Missalis Romani, tit. IV. 

Ad IX et X. Negative ad | partem, affirmative ad II partem. 

Ad XI et XII. Affirmative. 

Ad XIII. Serventur novae Rubricae Missalis Romani, tit. V, n. III 
et IV. 


| 

Ad XIV. Serventur novae Rubricae Missalis Romani, tit. V, n. IT] et 
IV, quoad Missas votivas solemnes pro re gravi et publica simul causa. 

Ad XV. Affirmative ratione Commemorationis Missae de Sstho Corde 
Iesu, admissis tamen, si quae sint, collectis imperatis pro re gravi. 

Ad XVI et XVII. Provisum per Decretum de Evangeliis in fine 
Missae legendis diei 29 aprilis 1922 (Acta Ap. Sedis, p. 356 et seq.). 

Ad XVIII. Affirmative, et legatur ipsum Evangelium prima die qua 
fiet Octavae commemoratio, etsi dein persolvendum sit Officium eiusdem 
Octavae. 

Atque ita rescripsit ac declaravit die 16 iunii 1922. 


a A. Carp. Vico, Ep. Portuen. et S. Rufinae, 
S. R. C. Praefectus. 


Alexander Verde, Secretarius. 


L. & S. 


Il 
AQUEN. 


DE CINERIBUS BENEDICTIS IMPONENDIS EXTRA FERIAM IV CINERUM 


Revmus Archiepiscopus Aquen. Sacrae Rituum Congregationi ea 
quae sequuntur reverenter exposuit, nimirum: 

Abhine a multis annis in archidioecesi Aquensi viget consuetudo, 
in nonnullis sive piarum domorum sive paroeciarum ecclesiis, impo- 


nendi fidelibus, prima Dominica quadragesimali, cineres praecedenti 


Feria IV Cinerum benedictos. Sic enim omnes fideles facijius recipiunt 
cineres, potius die dominicali quam feriali ecclesiam adeuntes; quaeritur: 

Potestne permitti talis usus? 

Sacra Rituum Congregatio, exquisito specialis Commissionis voto 
atque attentis expositis peculiaribus adiunctis, respondendum censuit: 
Ad mentem. Die 30 iunii 1922. 

Mens est: Affirmative in casu; dummodo Feria 1V Cinerum ritus 
benedictionis et impositionis cinerum expletus fuerit, iuxta Missale 
Romanum et Dominica prima in Quadragesima post expletam Missam 
aut extra Missam fiat impositio eorumdem cinerum. 


6H A. Carp. Vico, Ep. Portuen. et S. Rufinae, 
S. R. C. Praefectus. 


Alexander Verde, Secretarius. 


L. S. 


| 
| 

ACTA TRIBUNALIUM 


SACRA ROMANA ROTA 


PARISIEN. 


NULLITATIS MATRIMONII 


Benedicto PP. XV, feliciter regnante, Pontificatus Dominationis suae 
anno septimo, 12 ianuarii 1921, RR. PP. DD Raphaél Chimenti, Ponens, 
Maximus Massimi et lulius Grazioli, Auditores de turno, in causa Pari- 
sien. - Nullitatis matrimonii - inter Mariam Genovefam Barbier, actricem, 
repraesentatam per legitimum procuratorem D. Henricum Benvignati, 
advocatum, et Mauritium Barbier, conventum, interveniente et disceptante 
in causa Vinculi Defensore huius S. Tribunalis, hanc tulerunt definiti- 
vam sententiam. 


Maria Genovefa Barbier et Mauritius Barbier consanguinei in tertio 
aequali gradu - quippe eorum aviae Eloysia et Eudoxia Joyeux sorores 
erant - obtenta dispensatione, a Curia Parisiensi, vigore indulti S. Poe- 
nitentiariae, concessa, rite matrimonium Parisiis inierunt die 3 februarii 
an. 1906 in ecclesia parochiali N. Dominae a Gratia loci Passy. Verum 
aliud impedimentum consanguinitatis matrimonio obstabat: siquidem 
nupturientes a communi stipite Petro-Claudio Barbier descendebant, a 
quo Genovefa tertio, Mauritius quarto gradu distabant, neque super 
hoc impedimento dispensatio efflagitata fuerat in supplici libello, per 
parochum seu Primum-vicarium Protois, nomine sponsorum, Curiae 
Parisiensi porrecto. Vitae consuetudo, quae ad duodecim annos fuerat 
producta ex eaque proles enata, per dissensiones exortas dissociata est, 
et Genovefa cum rescivisset suum cum Mauritio matrimonium posse 
nullum declarari, prius civile divortium obtinuit et postea in Curia 
Parisiensi matrimonium nullitatis ob reticitum impedimentum accusavit. 

Nulla reconciliationis spe affulgente, Tribunal Parisiense die 20 de- 
cembris an. 1919 sententiam nullitatis matrimonii pronunciavit. Appel- 

latione ex officio interposita, hodie causa, iure ante Codicem vigente, 
definienda proponitur sub consueta disceptandi formula: An constet de 
matrimonii nullitate in. casu. 


I. [In Facto. - 1. Quum per documenta in actis processualibus colle- 
cta et per concordes testium depositiones liquido constet de existentia 
impedimenti consanguinitatis in tertio et quarto lineae collateralis 
gradu, quin ulla dispensatio postulata fuerit, adeo ut ipse Vinculi De- 
fensor asserere non haesitaverit: « Praetermissa quaestione de impedi- 
« menti existentia, super quo nulla fuit efflagitata dispensatio: videtur 
«enim illa sufficienter constare », RR. PP. DD. censuerunt hance quae- 
stionis partem obiter tantum esse pertractandam. 

Revera impedimenti existentiam quod attinet, arbore genealogica 
instituta, ex communi stipite Petro-Claudio Barbier, descendunt duo 
filii, Stephanus-Iustinus et Franciscus-Eugenius: per Stephanum ortus 
est Ferdinandus, pater sponsae Genovefae: ex parte vero Francisci 
natus est Edmundus a quo procreatus est Ernestus, pater sponsi Mau- 
ritii. Inde consanguinitas in tertio et quarto. 

2. Pariter constat nullam instantiam Curiae Parisiensi porrectam 
fuisse praeter illam in qua mentio fiebat de tertio tantum aequali con- 
sanguinitatis gradu, addita simul declaratione de non existentia alius 
impedimenti. In supplici libello post subsignationem Primi Vicarii Pro- 
tois, haec leguntur a Vice officiali Curiae ad dispensandum deputato 
subscripta. « Les faits et motifs exposés dans cette requéte ont été 
« certifiés sous la foi du serment par les exposants et par Madame 
« Muller. Lesquelles ont déclaré en outre ne pas connaitre d’autre empé- 
« chement a ce mariage ». Quod confirmatur ab eodem Officiali in adno- 
tatione adnexa: « Cons. 3, 3. Signé L. C. Barbier-Barbier, inscrite sous 
« le n. 25 sur le registre de l’Officialité ». 

3. Testes vero uno ore deponunt de duplici consanguinitatis vinculo 
inter sponsos intercedente: attamen interrogati: « Qui a demandé la dis- 
« pense de parenté? », omnes conveniunt in hac responsione: « J’ignore 
« complétement, je ne sais pas ». 

Neque sponsi magis edoctos se ostendunt. Mauritius vagas respon- 
siones praebet et asserit: « Je savais que Geneviéve et moi nous 
« étions cousins... Il n’y a eu aucune autre dispense 4 accorder, 4 ma 
« connaissance tout au moins ». 

Itidem Genovefa fatetur: « Je savais que nous étions cousins, mais 
«je ne m’étais pas inquiétée du degré de ce cousinage. C’est ma mére, 
« depuis trois ans décédée et une gouvernante, dont j’ai donné l’adresse, 

« Madame Muller, qui ont fait toutes les démarches ». Quod confirmat 
ipsa Muller in sua attestatione. 

Cum igitur nulla dubitatio exsurgere queat de existentia impedi- 
menti et simul compertum sit haud fuisse pro eo efflagitatam dispen- 
sationem, quaestio pro absoluta retineri deberet. 

4. Verumtamen, quoniam Vice-Officialis Curiae ad matrimonii valo- 
rem vindicandum singularem theoriam in attestatione reddidit, cui pro 
suo munere Vinculi Defensor visus est adhaerere, RR. PP. DD. circa 
doctrinam quae fulcrum quaestionis constituit, disceptationem instituere 
censuerunt. 

Duplex occurrit depositio eiusdem Vice-Officialis: in prima candide 
fassus est se penitus ignorasse exislentiam impedimenti de quo agitur, 
ait enim: « Quant a la généalogie, j'ai constaté qu'il s’agissait d’une 
« parenté au troisiéme degré égal. Je reconnais aujourd’hui loyalement 
« que j’aurais pu découvrir l’existence d’une deuxiéme parenté. Je m’en 
«suis rapporté au donné de la paroisse, qui ne signalait pas |’exis- 
« tence d’une double consanguinité ». 

in altera vero depositione sustentare nititur matrimonii validi- 
tatem, asserens in dispensatione tertii aequalis gradus implicite inc u- 
sum fuisse et aliud impedimentum. « Dés que j’ai commencé 4 donner 
« des dispenses, j’avais prévu les difficultés des consanguinités multiples 
«et je m’étais demandé s’il fallait connaitre et lever tous les empéche- 
« ments de consanguinité pour assurer la validité du mariage. J’avais 
« consulté sur ce point le professeur N. N., qui m’a exposé alors la 
« théorie que l’empéchement de consanguinité était un empéchement 
« unique 4 forme multiple... et que la dispense donnée pour un em- 
« péchement d’un degré a un autre, entrainait la dispense des autres 
«empéchements a degré égal ou inférieur, méme s’ils n’avaient pas 
« été connus. Dans ces conditions... supposez que la seconde parenté 
« m’ait été declarée ou que je l’aie découverte, j’aurais donné pour les 
« deux empéchements une seule dispense en vertu de |’Indult... et jamais 
«il ne me serait venu a l’esprit de faire deux fois l’application de 
« l'Indult pour ce méme cas ». Haec deponit Vice-Officialis; verum con- 
cludit: « Mon interprétation peut étre erronée, mais je dis l’autorité 
« sur laquelle je me suis appuyé ». 

5. Attenta duplici altestatione a Vice-Officiali exhibita, RR. PP. DD. 
haec animadvertere arbitrati sunt: 1) Cum in prima depositione fassus 
sit eum penitus latuisse existentiam alterius impedimenti, et in dispen- 
sante requiratur intentio dispensandi, eius voluntas versata esset in re 
prorsus ignorata quod stridet cum vulgato axiomate: « nil volitum guin 

« praecognitum »; 2) asserere autem dispensationem pro uno impedi- 
mento ad se trahere dispensationem pro altero, quia consanguinitas 
unicum constituit impedimentum in forma multiplici, est theoria quae 
conciliari nequit cum iis quae in iure mox statuenda sunt. 


6. In rurg. - D. Thomas (in 1V Sent., dist. 40, q. un., art. 1) hanc 
tradit consanguinitatis definitionem, a communi Doctorum amplexatam: 
« Vinculum (personarum) ab eodem stipite-descendentium carnali pro- 
« pagatione contractum ». [am vero, si consanguinitas non ex unico, sed 
duplici communi stipite proximo oriatur, qui matrimonium inire cupiunt 
duplici vinculo adstringuntur carnali propagatione contracto, ideoque 
duo impedimenta derivantia, et inde necessitas ab utroque dispensa- 
tionem petendi. 

Quod clarius patebit, si attendatur notio et natura dispensationis. 
« Conceptus dispensationis - ita Santi - in eo consistit, ut Superior 
« ecclesiasticus, integra manente dispositione legis pro tota communi- 
« tate eximat a lege aliquod individuum communitatis eiusdem. Ex data 
« notione sequitur dispensationem considerandam esse tamquam vulnus 
« legis, ideoque, ceu odiosam iuri, strictam interpretationem pati. Adeo 
«autem in stylo Curiae urgetur interpretationis rigor ut practica 
«regula sequens adoptata fuerit: dispensatio tantum valet quantum 
« sonat. Quare excluditur extensio ad casus consimiles, nec valet argu- 
« mentatio de maiore ad minus. Unde ex. gr. dispensatio concessa in 
« secundo gradu consanguinitatis lineae obliquae non valet, si oratores 
«non in secundo gradu, sed in tertio vel in quarto consanguinitatis 
« eiusdem lineae constituti sint » (app. 1 ad lib. IV Decr., num. 1, 2). 
Eamdem doetrinam tradit cum loquitur de impedimentis exprimendis: 
« Et quidem hac ip re adeo sunt rigidi Doctores, ut a nullitate dispen- 
« sationem non liberent, licet aliud impedimentum reticitum fuerit ex 
« ignorantia » (§ 2, n. 35). 

7. Nec diversa est doctrina gravissimorum auctorum qui tenent 
dispensationem concessam ab uno tantum impedimento et non ab 
altero, vel ab uno simplici consanguinitatis dum revera est duplex vel 
multiplex, et hoc secundum etiam bona fide reticitum fuit, esse irritam, 
quia Superior dispensationem concedit sciens et volens (Ojetti, Synop., 
n. 1824; D’Annibale, vol. IIT, n. 490, vol. I, n. 225; Sanchez, De Sacr. 
matr., |. VII, disp. 50, num. 1, 4,5; Wernz, Jus decr., IV, num. 636 et alii). 

Neque obstat differentia intercedens inter dispensationem, quae stri- 
ctam interpretationem sequitur, et facultatem dispensandi, quae, utpote 
continens favorem et gratiam Principis, latam patitur interpretationem. 

Nam in casibus dispensationis, uti tradit Sanchez, attendenda est con- 
cedentis intentio. « Haec tamen conclusio (nempe de stricta interpreta- 
« tione) aliquibus modis temperari solet... Et genératim loquendo, quoties 
« constat de concedentis intentione, dispensatio, extenditur ad id quod 
« concedens intendit. Quare, dum c. Porro, de privilegiis, dicitur a 
« verbis et tenore privilegii non esse recedendum, intelligi debet, nisi 
« aliud de concedentis mente constet » (1. VII, disp. 1, n. 11). Iam vero 
in praesenti quaestione non agitur de extensione voluntatis in conce- 
dente, ut si quis obtinuerit facultatem dispensandi ab impedimento 
tertii consanguinitatis gradus valeat dispensare pro quarto: hic duo 
occurrunt impedimenta distincta, duplici carnali propagatione contracta, 
quorum unum penitus ignoratur a concedente dispensationem, et proinde 
hic neque sciens neque volens est, neque de eius intentione constare 
potest. Immo si attendatur in casu mens concedentis quae ostenditur 
per organa Romanae Curiae, expedita paratur via ad quaestionem sol- 
vendam. 

8. Et revera Sacra Congr. de Prop. Fide in Instructione 9 maii 1877 
haec praescribit: « Sed iam se convertit Instructio ad ea quae, praeter 
« causas, in literis supplicibus pro dispensatione obtinenda, de iure vel 
« consuetudine aut stylo Curiae exprimenda sunt, ita ut si, etiam igno- 
« ranter, taceatur veritas aut narretur falsitas, dispensatio nulla effi- 
« ciatur: haec autem sunt... 5° numerus impedimentorum, ex gr. si adsit 
« duplex aut multiplex consanguinitas... Haec prae oculis habere debent 
«non modo qui ad S. Sedem pro obtinenda aliqua matrimoniali dispen- 
« satione recurrunt, sed etiam qui ex Pont. delegatione dispensare per 
« se ipsi valent, ut facultatibus, quibus pollent, rite, ut par est, utantur ». 

9. Decisiones praeterea, quae ad rem faciant, non desunt. Episcopus 
Cenomanensis S. U. Inquisitioni exposuit, non raro contingere in Gallia 
matrimonio iungi sponsos in secundo aequali consanguinitatis gradu 
devinctos, quorum subinde soboles post secundam generationem easdem 
iterum in eodem gradu prohibitas nuptias appetit contrahere, ex quo 
fit ut in hoc posteriore casu sponsis duplex communis stipes existat, 
unus quidem principalis et remotus in quarto gradu, alter vero inter- 
medius et proximus in secundo. Quibus positis postulavit sequentis 
dubii solutionem: « [n casu stipitis intermedii (secundi gradus) ex duo- 
« bus inter se iterum (in secundo gradu) consanguineis constituti, utrum 
« unicum existat et declarari debeat in libello supplici dispensationis 
« impedimentum consanguinitatis, videlicet illud solum quod ex hoc pro- 
« ximiori stipite procedit, an insuper duo alia habeantur et declaranda 
« sint impedimenta provenientia a remotiore stipite communi (quarti 

« gradus) per lineas in stipite intermedio coniunctas », Sacra Congre- 
gatio feria IV, d. 11 martii 1896 reposuit: « Negative ad primun, affir- 
« mative ad secundum ». Matrimonium igitur pro quo petita sit dispen- 
satio ab uno tantum consanguiritatis impedimento et alterum reti- 
eeatur, uti in casu, est nullum. 

10. Decisionem vero eiudem S. U. Inqu. diei 22 febr. 1899 a Vineuli 
Defensore pro sua thesi citatam RR. PP. DD. expendentes, eam arbi- 
trati sunt potius confirmare quam infirmare praesentem conclusionem. 
Nam ad dubium: « Quando duo sponsi constituuntur in secundo aequali 
« consanguinitatis gradu et eorum avus et avia ipsi in secundo consan- 
« guinitatis gradu matrimonium contraxerunt, ita ut devinciantur etiam 
« quarto gradu consanguinitatis, utrum necessario petenda sit et obti- 
« nenda dispensatio super triplici impedimento, nempe in secundo et 
«in duplici quarto: an valida sit dispensatio forsan petita et obtenta 
« super duplici tantum impedimento, nempe secundi aequalis et quarti 
«item aequalis ». Sacra Congregatio respondit: « Quoad primam par- 
«tem: Affirmative ut in feria 1V diei 11 martii 1896 in Cenomanen.; 
« quoad secundam partem pariter affirmative, dummodo exponatur casus 
« uti est, non obstante errore materiali in computatione impedimento- 
«rum». Iamvero in prima parte affirmatur necessitas exponendi in 
instantia sub poena nullitatis duplicem vel multiplicem consangui- 
nitatem, prouti decisum fuit in Cenomanen. superius relata. Deinde 
eatenus declarat matrimonium, non obstante dispensatione, dumtaxat 
super duplici impedimento obtenta, valere, quatenus casus expositio 
tria impedimenta referebat, quae nonnisi per materialem errorem com- 


- putationis ad duo fuerant reducta. Itaque propter fidelem casus expo- 


sitionem affirmative ad secundam partem respondit. In casu vero de 
quo agitur, supplex libellus non referebat integram arborem genealo- 
gicam, sed exposita tantum consanguinitate in tertio aequali gradu, reti- 
cebatur omnino aliud impedimentum inter sponsos intercedens. Cum 
igitur casus haud fuerit expositus, nec dispensatio data intelligitur. 
Poterat utique aliqua suspicio oriri ex communi cognomine « Barbier », 
attamen reapse exorta non est et impedimentum alteram tam propin- 
quos sponsorum, quam Vicarium Protois ac Vice-Officialem praeteriit, 
existimantes forsan vel nullam consanguinitatem exstare, vel saltem 
non eam quae ad impedimentum requirebatur. 

11. Praeterea iuxta instructionem superius relatam Sacrae Con- 
gregationis de Prop. Fide et communem doctrinam « interpretatio facul- 
« tatum fiat necesse est secundum genuinam verborum significationem 
«ratione habita generalium principiorum de indultis generalibus vel 

« particularibus, praxis, stylique Curiae Romanae, atque praesertim illius 
« Congregationis quae concessit facultates » (Wernz, Ius Decr., IV, n. 622). 
« Indultarius vero - ait Gasparri - in genere, dispensationem concedens, 
« stylum omnesque illas regulas quas Romana Curia, quae indultum 
« elargita est, servet » (De matrim., II, n. 458). Cum itaque Curia Pari- 
siensis facultatem dispensandi per indultum S. Poenitentiariae obti- 
nuerit, RR. PP. DD. in praxi huius S. Tribunalis breviter enucleanda 
censuerunt adhuc esse insisiendum. Quamvis, enim, Datariae Aposto- 
licae diversa fuerit praxis et in clausulis adhibitis amplecteretur etiam 
« impedimenta bona fide forsan reticita » (cfr. Gasparri, vol. II, n. 404) 
hoc indubium est, S. Poenitentiariam constanter in rescriptis hance appo- 
suisse clausulam: « dummodo inter eos aliud canonicum non existat 
« impedimentum ». Hinc Wernz, referens sententiam complurium Docto- 
rum qui defendunt dispensationem stricte esse interpretandam, pro 
eadem concludit quia « S. Poenitentiaria in praxi hanc regulam sequi- 
« tur » (Jus Decr., IV, n. 636, not. 177). Et Gasparri: « Dispensatio est 
« nulla si aliud existit impedimentum seu dirimens seu impediens, ex. 
« gr. si in instantia, sive bona sive mala fide, expositus sit gradus sim- 
« plex consanguinitatis vel affinitatis dum est multiplex, quia S. Poeni- 
« tentiaria non utitur clausula de qua num. 402 (scilicet clausula Data- 
« riae Apostolicae) » (I. c., n. 410). Iterum « S. Poenitentiaria dispensans 
«in tertio non intendit dispensare in quarto, in casu erroris » (vol. ], 
n. 385). Pariter Santi testatur: « Hane regulam (strictae interpretationis) 
« vidi ego recognitam in Tribunali S. Poenitentiariae » (Appendix ad 
lib. IV Deer., n. 2). 

Tandem ipsa S. Poenitentiaria ad dubium propositum: « An Epi- 
« scopus quando vi specialis indulti Apostolici in aliquo impedimento 
« matrimonium dirimente dispensat, necessario et ad valorem dispen- 
« sationis sequi debeat easdem illas regulas quas Curia romana obser- 
« vat », die 1 iunii 1858 reposuit Affirmative. 

Iam vero, in casu, cum compertum sit, praeter tertii aequalis gradus 
et aliud extitisse tertii et quarti consanguinitatis impedimentum pro quo 
nulla fuit efflagitata dispensatio: cum pariter compertum sit S. Poeni- 
tentiariam, cum dispensat ab uno impedimento quod exponityr minime 
dispensare velle ab altero quod reticetur et indultarium non posse alio 
modo valide dispensationem concedere, liquido haec conclusio descen- 
dit, videlicet, dispensationem concessam vigore indulti S. Poenitentiariae 
occasione matrimonii Genovefae et Mauritii Barbier minime extendi posse 
ad aliud impedimentum in supplici libello reticitum et proinde interpre- 
tationem Vice-Officialis Curiae Parisiensis haud esse admittendam. 

Hisce in facto et in iure perpensis, Nos infrascripti Auditores pro 
Tribunali sedentes et solum Deum prae oculis habentes, Christi nomine 
invocato, decernimus, declaramus et sententiamus: Constare de matri- 
monii nullitate in casu, seu ad propositum dubium respondemus: Affir- 
mative. 

Quare mandamus Ordinariis locorum et ministris tribunalium ad 
quos spectat, ut exsecutioni mandent hanc nostram definitivam senten- 
tiam, et adversus reluctantes procedant ad normam Codicis iuris cano- 
nici, lib. 1V, tit. XVII, iis adhibitis exsecutivis ac coércitivis mediis, quae 
magis efficacia et opportuna pro rerum adiunctis esse iudicaverint. 

Romae, in sede Tribunalis S. R. Rotae, die 13 ianuarii 1921. 


Raphaél Chimenti, Ponens. 
Maximus Massimi. 


Iulius Grazioli. 
L. S. 


Ex Cancellaria, 21 ianuarii 1921. 
T. Tani, Notarius. 

DIARIUM ROMANAE CURIAE 


S. CONGREGAZIONE DEI RITI 


Martedi 25 luglio 1922, nel Palazzo Apostolico Vaticano, con |’ intervento 
degli Emi e Revmi signori Cardinali e col voto dei Revmi Prelati e Consul- 
tori Teologi, componenti la Sacra Congregazione dei Riti, si é tenuta la Con- 
gregazione Preparatoria, e discusso il dubbio sopra due miracoli, che si 
asseriscono operati da Dio per intercessione della Venerabile Teresa del 
Bambino Gesi, monaca professa dell’Ordine dei Carmelitani Scalzi, i quali 
miracoli vengono proposti per la beatificazione della medesima Venerabile 
Serva di Dio. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato di 
nominare: 


27 luglio 1922. L’Emo sig. Card. Camillo Laurenti, Protettore delle Suore 
Benedettine dell'Adorazione Perpetua, di Bonn 
Endenich. 

28 . » L’Emo sig Card. Niccolé Marini, Protettore e Visitatore di 
tutti gli Istituti Orientali esistenti in Roma. 


NECROLOGIO 


21 luglio 1922. Monsig. Antonio Vincenzo Arenas, Vescovo di Socorro. 
27 » » Monsig. Antonio de Oliveira Lopes, Arcivescovo di Maceié. 

